section_heading: Opis
paragraph_text: Vrsta je uobičajena u sjevernoj Africi (Alžir, Egipat, Libija, Maroko, Tunis), zapadnoj Aziji (Cipar, Iran, Irak, Izrael, Jordan, Libanon, Sirija, Turska), Europi (Ukrajina, Austrija, Češka, Slovačka, Njemačka, Mađarska, Poljska, Švicarska, Albanija, Bugarska, Hrvatska, Grčka, Italija, Rumunjska, Francuska, Portugal, Gibraltar, Španjolska). Preferira vlažna tla, livade i pašnjake. Koristi se u vrtlarstvu zbog svoje jednostavnosti sadnje i otpornosti na smrzavanje. Lukovice su jestive, gorkog okusa, jedu se na Kreti i u talijanskoj regiji Apuliji. Kod nas njihova uporaba za jelo nije poznata.